stanford-oval/wikipedia huggingface dataset:
לואי ברנדייס
קורות חיים > ברנדייס כציוני

ב-1905, במסגרת חגיגות יובל ה-250 להתיישבות יהודים בארצות-הברית (1655, עוד לפני שארצות הברית הוקמה והשיגה את עצמאותה), הצהיר ברנדייס כי הוא איננו מאמין ב"אמריקניזם של מקף", ובכך ביטא את תפיסת העולם של היהודים-האמריקנים הוותיקים, שעשו הכל על מנת להקטין את משמעותה הארגונית והחברתית של זהותם היהודית. ב-1913 לעומת זאת, הכריז ברנדייס על ההפך הגמור: "להיות אמריקני טוב זה להיות יהודי, ולהיות יהודי טוב זה להיות ציוני". היסטוריונים שונים הציעו הצעות מגוונות לסיבות המהפך, ועל כולם מקובלת ההנחה לפיה מעורבותו של ברנדייס, 'פרקליט העם', בענייני המעמדות הנמוכים, שבניו יורק באותה תקופה התאפיינו במרכיב יהודי בולט מאד, השפיע על המהפך. ייתכן גם שתהליך הפיכתו לציוני קשור למשטמה שספג מצד יריביו, שחלקה הייתה בבחינת אנטישמיות גלויה, אך מדובר בהסבר חלקי ביותר בלשון המעטה, בהינתן העובדה שיהודים רבים בני מעמדו וחוגו החברתי של ברנדייס סבלו מאנטישמיות, ומסקנתם הייתה הפוכה בתכלית: חלקם הצדיק את האנטישמיות בכך שהיהודים במקום להפוך לאמריקנים מלאים (כפי שהציע ברנדייס עצמו ב-1905), הם 'מסתגרים' בשפתם ובמסורותיהם, וחמור מכך, מביעים עניין ברעיון הציוני.
ב-1910, בגיל 54, הכריז על עצמו ברנדייס כציוני, הרבה בהשפעת ידידו יעקב דה האז. ב-1914 התמנה ברנדייס ליו"ר הוועד הפועל הציוני בארצות הברית. בכתביו קבע שזכותם של היהודים למדינה היא חלק מזכותם לשוויון. בזכות ידידותו עם הנשיא וילסון השפיע על תמיכת ארצות הברית בהצהרת בלפור. ב-1919 ביקר בארץ ישראל.
על ביקורו בארץ כתב יוסף אליהו שלוש בספרו האוטוביוגרפי "פרשת חיי". כך כתב שלוש:
בימים ההם בא לואיס ברנדיס מאמריקה לבקר את ארץ ישראל. הוא הזמין אליו כמה עסקנים וביניהם את הא' יהושע אברביה וכותב הזכרונות האלה. הוא שאלנו, מה יודעים אנו לספר ע"ד [על דרך] בני הארץ, הליכות חייהם, אופים ותכונותיהם. אנו הסברנו לו כי המושלמים שבארץ הם עם שאינו דומה לאחרים. הם אינם נוטרים שנאה לנו. ההמון הערבי הפשוט הוא תמים מאוד. צריך לדעת כיצד להתנהג עמו וכיצד לחיות עמו.
במשך חצי שעה מסרנו לו כמה וכמה עובדות - על ידי המתרגם דה-סולו-פול - מחיי היישוב ויחס השכנים מאז, שחזקו את השקפותינו בזה. אולם אחינו היהודים החדשים שבאים מאירופה לא ידעו איך להתנהג אתם, ובשביל זה נשתנה יחסם אלינו.
כשנפרדנו, אמר ברנדיס את המילים הבאות: "שמח אני מאוד לשמוע מכם דברים נכונים ואמתיים שקויתי לשמעם והם חדרו ללבי ומשום כך הנני מודה לכם. עלי לומר לכם שהנני נוטה להשקפתכם הצודקת. שעוד לא שמעתי כזאת מאחרים. אני מקוה כי עוד תהיה לנו הזדמנות להתראות".
בנאומיו הציוניים הדגיש את חשיבותה של היצרנות:
אלא שדווקא ברנדייס, הסמן השמאלי של המחשבה הכלכלית האמריקנית, נתפס כ"ימני" בידי ההנהגה הציונית. ב-1920 פרץ משבר בינו לבין חיים ויצמן סביב השאלה האם תפקידה של הציונות העולמית הוא הניהול הכלכלי של בניין הארץ או שמא יש להותירו בידיהן של ההסתדרויות המקומיות, שיגייסו תורמים, ובידי הון פרטי. בעקבות המשבר פרשו ברנדייס וחבריו מההנהגה, אך ברנדייס הוסיף לתמוך בתנועה הציונית ולתרום לה עד יום מותו.
ב-1937 לחץ על רוזוולט להתנגד לתוכנית ועדת פיל, שלפיה רק 20% מארץ ישראל יהיו בשליטה יהודית.
לדוד בן-גוריון היו קשרים אמיצים עם ברנדייס, שהיה ער למתרחש בארץ ישראל ובציונות עד ימיו האחרונים.
הנצחה

שלט רחוב ברנדייס, רעננהאוניברסיטת ברנדייס במסצ'וסטס ומוסדות אקדמיים ואחרים נוספים בארצות הברית
קיבוץ עין השופט
שכונה בחדרה
יער ברנדייס בין קריית אתא לקריית ביאליק
רחובות בערים רבות במדינת ישראל
בתי ספר במספר ערים במדינת ישראל
מדליית הצטיינות בתחום המשפט על שמו של ברנדייס.
לקריאה נוספת

מ"מ סילבר, מי יכול לכסף הגדול: 100 שנים של התמודדות נואשת מול המונופולים הגדולים, (עורכת: עלית קרפ), כנרת זמורה-ביתן דביר, 2016. פרק 5: פרקליט העם, עמ' 161–202
Melvin I. Urofsky, Louis D. Brandeis: A Life, Schocken Books, 2009. (הספר בקטלוג ULI)
Ellen Norman Stern, Embattled Justice: the Story of Louis Dembitz Brandeis, Jewish Publication Society of America, 1971. (הספר בקטלוג ULI)
Philippa Strum, Louis D. Brandeis: Justice for the People, Harvard University Press, 1984. (הספר בקטלוג ULI)
Ben Halpern, A Clash of Heroes: Brandeis, Weizmann, and American Zionism, Oxford University Press, 1987. (הספר בקטלוג ULI)
Nelson L. Dawson, Brandeis and America, University Press of Kentucky, 1989. (הספר בקטלוג ULI)
Philippa Strum, Brandeis: Beyond Progressivism, University Press of Kansas, 1993. (הספר בקטלוג ULI)
Kan Lawrence, Brandeis on Democracy, University Press of Kansas, 1995. (הספר בקטלוג ULI)
Jeffrey Rosen, Louis D. Brandeis: American Prophet, Yale University Press, 2016. (הספר בקטלוג ULI)
David G. Dalin, Jewish Justices of the Supreme Court: from Brandeis to Kagan, Brandeis University Press, 2017. (הספר בקטלוג ULI)
הערות שוליים

↑  השם נהגה לואי. ראו How to Pronounce Louis Brandeis
↑  Ben Halpern, A Clash of Heroes: Brandeis, Weizmann, and American Zionism, Oxford University Press, 1987. עמ' 63.
↑   יצחק הרצוג, "אידיאולוגיה ומציאות": כך נוצר הקשר ההדוק בין יהודי אמריקה לישראל, באתר הארץ, 24 במרץ 2021
↑  The Right To Privacy by Samuel Warren and Louis D. Brandeis, Originally published in 4 Harvard Law Review 193 (1890), University of Louisville.
↑  לואי ברנדייס, What Publicity can do, Harper's Weekly December 20, 1913, עמ' 10-13
↑  עידו באום, "אור השמש הוא חומר החיטוי הטוב ביותר", באתר הארץ, 30 ביוני 2010
↑  הפיזיקה הקוונטית של החיים עצמם, באתר מכון דוידסון לחינוך מדעי, ‏2023-05-04
↑  אהוד מנור, עיתון למען האנושות, תל אביב, הקבוץ המאוחד 2008.
↑  שלוש, יוסף אליהו. 1931. פרשת חיי. זמין בפרויקט בן יהודה
↑  יהודה ארז, "אגרות דוד בן-גוריון", הוצאת עם עובד ואוניברסיטת תל אביב, 1971, כרך ראשון, עמוד 450
↑  ראו פירוט בפסקה Namesake institutions בערך המקביל בוויקיפדיה האנגלית
| --- | --- |
בקרת זהויות :  NLI: 987007259075305171  PLWABN: 9810582957305606  BIBSYS: 90209118  BnF: cb12159382t (data)  CANTIC: a1151128x  CiNii: DA02845822  GND: 118659790  ISNI: 0000 0000 8168 7780  LCCN: n79018108  LNB: 000240972  NARA: 10582997  NKC: jn20020329004  NLA: 35021322  NSK: 000350775  NTA: 069372470  RERO: 02-A003037594  SELIBR: 178930  SNAC: w6330jzz  SUDOC: 027606023  Trove: 795497  VIAF: 97302419   WorldCat (עם VIAF): 97302419
חילופי הטריטוריות בין רפובליקת מולדובה ובין אוקראינה

חילופי שטחים בין אוקראינה למולדובה התרחשו ב-1999, כחלק מהסכם שנועד לפתור מחלוקות גבול שנותרו מאז התמוטטות ברית המועצות. ההסכם עסק באזורים ספציפיים לאורך הגבול בין המדינות, העברת הכפר פלנקה בתמורה להעברת חלק מנהר הדנובה.
לפי ההסכם, מולדובה העבירה לאוקראינה רצועת שטח לאורך הכפר פלנקה, הממוקמת סמוך נהר דניסטר, כדי להבטיח רציפות טריטוריאלית לכביש M15 המקשר בין אודסה לערים בדרום אוקראינה. בתמורה, מולדובה קיבלה שליטה על קטע של נהר הדנובה, כולל גישה ישירה לנהר ולים השחור באמצעות נמל ג'יורג'יולשט. נמל זה הפך לחשוב עבור מולדובה, מאחר שהוא מהווה גישה ימית אסטרטגית. חילופי השטחים היו חלק מניסיונות להבטיח יחסים תקינים בין המדינות, תוך שמירה על אינטרסים כלכליים ואסטרטגיים של שני הצדדים.
רקע

מולדובה ואוקראינה הן שתי מדינות עצמאיות שכנות, שבעבר היו חלק מברית המועצות. כשהכריזו על עצמאותן, הגבול ביניהן נקבע לפי הגבול שסומן ביניהן במסגרת ברית המועצות. לגבול זה היו שתי מגרעות עבור שתי מדינות עצמאיות, שתחת ברית המועצות היו חסרות חשיבות. לרפובליקת מולדובה לא היה נמל ימי, והכביש M15 המקשר בין אודסה לרני נקטע על ידי הגבול.
ההסכם

ב-23 באוקטובר 1992 נערך פרוטוקול בין שתי המדינות של האמנה ל"שכנות טובה, ידידות ושיתוף פעולה בין הרפובליקה של מולדובה ואוקראינה".
ב-1999 חתמו הנשיאים פטרו לוצ'ינסקי בשם מולדובה, וליאוניד קוצ'מה בשם אוקראינה, על הסכם בו מולדובה מעבירה לאוקראינה שטחים בקרבת הדניסטר בגודל של 10.5 קילומטרים רבועים, הכוללים את אזור הכביש M15, ובתמורה מעבירה אוקראינה לידי מולדובה גדה באורך 430 מטר של נהר הדנובה. קטע זה נמצא בקרבת הגבול הרומני, באזור ג'יורג'יולשט, בשפך הפרוט לדנובה. הוא נוצל בהמשך לבניית נמל ג'יורג'יולשט, הנמל המולדבי היחיד אליו יכולות להגיע ספינות ים.
אחרית דבר

ב-2012 עבר קטע מכביש M15 לבעלות אוקראינה, שקיבלה בו סמכות שיפוט, אך נותר תחת ריבונות מולדבית.
קבוצה כמעט פתוחה

במתמטיקה, ובפרט בטופולוגיה, קבוצה כמעט פתוחה (נקראת גם קבוצה עם תכונת בר) היא קבוצה אשר ניתנת לייצוג כהפרש סימטרי בין קבוצה פתוחה לקבוצה מקטגוריה ראשונה. כלומר, קבוצה כמעט פתוחה היא קבוצה פתוחה עד כדי החסרת או הוספת מספר בן מניה של קבוצות דלילות.
קבוצות מסוג זה נחקרו לראשונה בראשית המאה ה-20 על-ידי המתמטיקאי הצרפתי רנה-לואי בר.
מונחים בסיסיים

עבור מרחב טופולוגי  X עם טופולוגיה  {\mathcal {T}} הקבוצה  N\subseteq X תקרא קבוצה דלילה אם ורק אם הפנים של הסגור שלה ריק. כלומר,  \operatorname {Int} (\operatorname {Cl} (N))=\emptyset .
קבוצה  A\subseteq X תקרא קבוצה מקטגוריה ראשונה אם ורק אם היא מהווה איחוד בן מניה של קבוצות דלילות.
הגדרה מתמטית

בהינתן מרחב טופולוגי  X עם הטופולוגיה  {\mathcal {T}} וקבוצה  A\subseteq X, הקבוצה  A תקרא קבוצה כמעט פתוחה אם ורק אם היא מקיימת את אחד התנאים השקולים הבאים:
קיימת קבוצה פתוחה  U וקבוצה מקטגוריה ראשונה  B כך ש- A=U\Delta B
קיימת קבוצה פתוחה  U כך ש- U\Delta A היא קבוצה מקטגוריה ראשונה.
קיימת קבוצה סגורה  C וקבוצה מקטגוריה ראשונה  B כך ש- A=C\Delta B
קיימת קבוצה סגורה  C  כך ש- C\Delta A היא קבוצה מקטגוריה ראשונה.
קיימת קבוצה  G מסוג  G_{\delta } (חיתוך בן מניה של קבוצות פתוחות) וקבוצה פתוחה  U כך ש- A=G\cup U.
קיימת קבוצה מקטגוריה ראשונה  B כך ש- A\cup B היא קבוצה מסוג  F_{\delta } (איחוד בן מניה של קבוצות סגורות).
סיגמא-אלגברה של קבוצות כמעט פתוחות

משקילות ההגדרות של קבוצה כמעט פתוחה ניתן להסיק כי:
המשלים של קבוצה כמעט פתוחה הוא קבוצה כמעט פתוחה.
איחוד בן מניה של קבוצות כמעט פתוחות הוא קבוצה כמעט פתוחה.
כלומר, כל הקבוצות הכמעט פתוחות מהוות סיגמא-אלגברה. מכיוון שכל קבוצה פתוחה היא קבוצה כמעט פתוחה, סיגמא-אלגברת הקבוצות הכמעט פתוחות מכילה את סיגמא-אלגברת בורל. לבסוף, מכיוון שסיגמא-אלגברת בורל היא הסיגמא-אלגברה המינימלית המכילה את הקבוצות הפתוחות, משמעות הדבר היא שכל קבוצה בסיגמא-אלגברת בורל היא קבוצה כמעט פתוחה, ובפרט:
כל קבוצה פתוחה
כל קבוצה סגורה
כל קבוצה דלילה
כל קבוצה מקטגוריה ראשונה
כל קבוצה מסוג  G_{\delta }
כל קבוצה מסוג  F_{\delta }
דוגמאות

תחת הטופולוגיה הסטנדרטית במרחב המספרים הממשיים  \mathbb {R} , הקבוצות הבאות כמעט פתוחות:
הקבוצה הריקה.
כל יחידון.
קבוצת קנטור.
קבוצת המספרים השלמים  \mathbb {Z} .
קבוצת המספרים הרציונליים  \mathbb {Q} .
מרחב המספרים הממשיים  \mathbb {R}  כולו.
קבוצת כל המספרים האי-רציונליים בין 0 ל-1:  A=\{x\in \mathbb {R} \mid 0<x<1,x\notin \mathbb {Q} \}
דוגמאות נגדיות

ניתן לייצר דוגמה נגדית לקבוצה כמעט פתוחה תחת מרחב המספרים הממשיים על-ידי שימוש באקסיומת הבחירה. דוגמה לקבוצה שאיננה קבוצה כמעט פתוחה היא קבוצת ויטלי.
ראו גם

קבוצה פתוחה
קבוצה דלילה
קבוצה מקטגוריה ראשונה
קבוצת בורל
הערות שוליים

↑  Baire, R. (1905), Leçons sur les fonctions discontinues (בצרפתית), נבדק ב-2023-08-31
↑  Baire property - Encyclopedia of Mathematics, encyclopediaofmath.org
↑  John C. Oxtoby, Measure and Category, Graduate Texts in Mathematics, 1980 doi: 10.1007/978-1-4684-9339-9
פורמולה 1 עונת 2017

| --- | --- |

לואיס המילטון הזוכה באליפות הנהגים
 סוג תחרות:  מרוץ מכוניות
 תאריך התחלה:  26 במרץ 2017
 תאריך סיום:  26 בנובמבר 2017
 מספר עונה:  68
 מספר מרוצים בעונה:  20
 זוכה באליפות הנהגים:  לואיס המילטון
 זוכה באליפות היצרנים:  מרצדס
 אתר רשמי
 
 → פורמולה 1 עונת 2016 פורמולה 1 עונת 2018 ← 
עונת 2017 בפורמולה 1 היא העונה ה-68 בה מתקיימת האליפות.
בעונה זאת הוכנסו תקנות חדשות, הנוגעות למבנה המכוניות, מתוך מטרה להגביר את מהירות הנסיעה ולקצר את זמני ההקפה בארבע עד חמש שניות.
ניקו רוזברג, אלוף העונה הקודמת, פרש בסיום העונה ולא התמודד שנית על התואר. סבסטיאן פטל הוביל את טבלת הנהגים לאורך החלק הראשון של העונה. לאחר גרנד פרי איטליה איבד את ההובלה ללואיס המילטון, שהלך והגדיל את הפער בפסגה והבטיח את זכייתו באליפות, כשנותרו עוד שני מרוצים לסיום העונה. באליפות היצרנים זכתה קבוצת מרצדס, זכייה רביעית ברציפות.
קבוצות ונהגים

| קבוצה | יצרן | מספר | נהגים | מרוצים |
| --- | --- | --- | --- | --- |
| איטליה פרארי | פרארי | 5 | גרמניה סבסטיאן פטל | 1-20 |
| איטליה פרארי | פרארי | 7 | פינלנד קימי רייקונן | 1-20 |
| הודו סהרה פורס אינדיה | פורס אינדיה-מרצדס | 11 | מקסיקו סרחיו פרס | 1-20 |
| הודו סהרה פורס אינדיה | פורס אינדיה-מרצדס | 31 | צרפת אסטבן אוקון | 1-20 |
| ארצות הברית האס | האס-פרארי | 8 | צרפת רומן גרוז'אן | 1-20 |
| ארצות הברית האס | האס-פרארי | 20 | דנמרק קווין מגנוסן | 1-20 |
| בריטניה מקלארן | מקלארן-הונדה | 14 | ספרד פרננדו אלונסו | 1-5, 7-18 |
| בריטניה מקלארן | מקלארן-הונדה | 2 | בלגיה סטופל ונדורן | 1-20 |
| בריטניה מקלארן | מקלארן-הונדה | 22 | בריטניה ג'נסון באטן | 6 |
| גרמניה מרצדס | מרצדס | 77 | פינלנד ולטרי בוטאס | 1-20 |
| גרמניה מרצדס | מרצדס | 44 | בריטניה לואיס המילטון | 1-20 |
| אוסטריה רד בול | רד בול-טאג הויר | 3 | אוסטרליה דניאל ריקארדו | 1-20 |
| אוסטריה רד בול | רד בול-טאג הויר | 33 | הולנד מקס ורסטאפן | 1-20 |
| צרפת רנו | רנו | 27 | גרמניה ניקו הולקנברג | 1-20 |
| צרפת רנו | רנו | 30 | בריטניה ג'וילון פאלמר | 1-16 |
| צרפת רנו | רנו | 55 | ספרד קרלוס סאינס | 17-20 |
| שווייץ סאובר | סאובר-פרארי | 9 | שוודיה מרקוס אריקסון | 1-20 |
| שווייץ סאובר | סאובר-פרארי | 36 | איטליה אנטוניו ג'יובינאצי | 1-2 |
| שווייץ סאובר | סאובר-פרארי | 94 | גרמניה פסקל ורליין | 3-20 |
| איטליה טורו רוסו | טורו רוסו-רנו | 55 | ספרד קרלוס סאינס | 1-16 |
| איטליה טורו רוסו | טורו רוסו-רנו | 26 | רוסיה דניאיל קוויט | 1-14, 17 |
| איטליה טורו רוסו | טורו רוסו-רנו | 10 | צרפת פייר גאסלי | 15-16, 18-20 |
| איטליה טורו רוסו | טורו רוסו-רנו | 39 | אוסטרליה ברנדון הארטלי | 17-20 |
| בריטניה ויליאמס מרטיני | ויליאמס-מרצדס | 18 | קנדה לאנס סטרול | 1-20 |
| בריטניה ויליאמס מרטיני | ויליאמס-מרצדס | 19 | ברזיל פליפה מאסה | 1-10, 12-18 |
| בריטניה ויליאמס מרטיני | ויליאמס-מרצדס | 40 | בריטניה פול די רסטה | 11 |
קבוצות ונהגים > שינויים בקבוצות

קבוצת טורו רוסו שבה לרכוש את מנועיה מרנו, לאחר שבשנת 2016 עשתה שימוש במנועי פרארי. הקבוצה עשתה שימוש במנועי רנו בשנים 2014 ו-2015.
קבוצת מאנור הוכרזה כחדלת פירעון ופעילותה הופסקה לאחר שלא נמצאו רוכשים לקבוצה.
קבוצות ונהגים > שינויים בנהגים > שינויים טרום פתיחת העונה

ניקו רוזברג, אלוף העונה הקודמת, הודיע על פרישה חמישה ימים לאחר הזכייה באליפות. במהלך חודש ינואר הודיעה מרצדס על החתמתו של ולטרי בוטאס כמחליפו של רוזברג. פליפה מאסה, שהודיע על פרישה בסיום העונה הקודמת חזר לבסוף לעונה נוספת במדי קבוצת ויליאמס כמחליפו של בוטאס.
סטופל ונדורן הצטרף לקבוצת מקלארן, כנהג שני לצידו של פרננדו אלונסו. ונדורן, שהתחרה עבור הקבוצה במרוץ אחד בעונה הקודמת, יחליף את ג'נסון באטן שהודיע על פרישה. באטן יישאר בקבוצה וישמש כנהג מחליף.
קבוצת מאנור התפרקה בסיום העונה הקודמת והנהגים אסטבן אוקון ופסקל ורליין עברו לקבוצות שונות. אוקון החליף את ניקו הולקנברג שעזב את סהרה פורס אינדיה לטובת קבוצת רנו, ורליין עבר להתחרות בקבוצת סאובר במקומו של פליפה נאסר.
קווין מגנוסן דחה הצעה להצטרף לקבוצת רנו וחתם בקבוצת האס במקומו של אסטבן גוטיירז שעבר להתחרות באליפות הפורמולה אי.
קבוצות ונהגים > שינויים בנהגים > שינויים במהלך העונה

פסקל ורליין נפצע במהלך ההשתתפות במרוץ האלופים, כתוצאה מכך נפגעה ההכנה שלו לעונה. לפני גרנד פרי אוסטרליה התעורר חשש כי לא יוכל להתמודד עם הלחצים הפיזיים המופעלים על הגוף במהלך המרוץ. ורליין הוחלף באנטוניו ג'יובינאצי, שתפס את מקומו גם במרוץ השני בעונה.
פרננדו אלונסו בחר להשתתף במרוץ האינדיאנפוליס 500, שהתקיים בחודש מאי. מועד התחרות התנגש עם גרנד פרי מונקו בו הוחלף אלונסו על ידי ג'נסון באטן.
פול די רסטה החליף את פליפה מאסה בגרנד פרי הונגריה בעקבות מחלה של הברזילאי.
קבוצת טורו רוסו עשתה מספר שינויים במצבת הנהגים שלה במרוצים האחרונים של העונה. פייר גאסלי החליף את דניאיל קוויט בגרנד פרי מלזיה ויפן. המשך לעסקה שנחתמה עם קבוצת רנו עבר קרלוס סאינס להתחרות עבור הקבוצה הצרפתית במקומו של ג'וילון פאלמר החל הגרנד פרי האמריקאי. את מקומו של סאינס תפס ברנדון הארטלי . גאסלי נאלץ להחמיץ את המרוץ עקב התחייבויות קודמות לאליפות הסופר פורמולה בה לקח חלק וקוויט שב להתחרות עבור הקבוצה. לאחר המרוץ הודיעה הקבוצה על ניפויו הסופי של קוויט מסגל הנהגים.
רשימת מרוצים

| סיבוב | מרוץ | תאריך | פול פוזישן | הקפה מהירה | מנצח |
| --- | --- | --- | --- | --- | --- |
| 1 | אוסטרליה מלבורן, אוסטרליה | 26 במרץ 2017 | בריטניה לואיס המילטון | פינלנד קימי רייקונן | גרמניה סבסטיאן פטל |
| 2 | הרפובליקה העממית של סין שאנגחאי, סין | 9 באפריל 2017 | בריטניה לואיס המילטון | בריטניה לואיס המילטון | בריטניה לואיס המילטון |
| 3 | בחריין סאח'יר, בחריין | 16 באפריל 2017 | פינלנד ולטרי בוטאס | בריטניה לואיס המילטון | גרמניה סבסטיאן פטל |
| 4 | רוסיה סוצ'י, רוסיה | 30 באפריל 2017 | גרמניה סבסטיאן פטל | פינלנד קימי רייקונן | פינלנד ולטרי בוטאס |
| 5 | ספרד ברצלונה, ספרד | 14 במאי 2017 | בריטניה לואיס המילטון | בריטניה לואיס המילטון | בריטניה לואיס המילטון |
| 6 | מונקו מונטה קרלו, מונקו | 28 במאי 2017 | פינלנד קימי רייקונן | מקסיקו סרחיו פרס | גרמניה סבסטיאן פטל |
| 7 | קנדה קנדה, מונטריאול | 11 ביוני 2017 | בריטניה לואיס המילטון | בריטניה לואיס המילטון | בריטניה לואיס המילטון |
| 8 | אזרבייג'ן באקו, אזרבייג'ן | 25 ביוני 2017 | בריטניה לואיס המילטון | גרמניה סבסטיאן פטל | אוסטרליה דניאל ריקארדו |
| 9 | אוסטריה רד בול רינג, שפילברג, אוסטריה | 9 ביולי 2017 | פינלנד ולטרי בוטאס | בריטניה לואיס המילטון | פינלנד ולטרי בוטאס |
| 10 | בריטניה סילברסטון, בריטניה | 16 ביולי 2017 | בריטניה לואיס המילטון | בריטניה לואיס המילטון | בריטניה לואיס המילטון |
| 11 | הונגריה בודפשט, הונגריה | 30 ביולי 2017 | גרמניה סבסטיאן פטל | ספרד פרננדו אלונסו | גרמניה סבסטיאן פטל |
| 12 | בלגיה סטבלוט, בלגיה | 27 באוגוסט 2017 | בריטניה לואיס המילטון | גרמניה סבסטיאן פטל | בריטניה לואיס המילטון |
| 13 | איטליה מונזה, איטליה | 3 בספטמבר 2017 | בריטניה לואיס המילטון | אוסטרליה דניאל ריקארדו | בריטניה לואיס המילטון |
| 14 | סינגפור מרינה ביי, סינגפור | 17 בספטמבר 2017 | גרמניה סבסטיאן פטל | בריטניה לואיס המילטון | בריטניה לואיס המילטון |
| 15 | מלזיה קואלה לומפור, מלזיה | 1 באוקטובר 2017 | בריטניה לואיס המילטון | בריטניה לואיס המילטון | הולנד מקס ורסטאפן |
| 16 | יפן סוזוקה, יפן | 8 באוקטובר 2017 | בריטניה לואיס המילטון | פינלנד ולטרי בוטאס | בריטניה לואיס המילטון |
| 17 | ארצות הברית אוסטין, טקסס, ארצות הברית | 22 באוקטובר 2017 | בריטניה לואיס המילטון | גרמניה סבסטיאן פטל | בריטניה לואיס המילטון |
| 18 | מקסיקו מקסיקו סיטי, מקסיקו | 29 באוקטובר 2017 | גרמניה סבסטיאן פטל | גרמניה סבסטיאן פטל | הולנד מקס ורסטאפן |
| 19 | ברזיל סן פאולו, ברזיל | 12 בנובמבר 2017 | פינלנד ולטרי בוטאס | הולנד מקס ורסטאפן | גרמניה סבסטיאן פטל |
| 20 | איחוד האמירויות הערביות אבו דאבי | 26 בנובמבר 2017 | פינלנד ולטרי בוטאס | פינלנד ולטרי בוטאס | פינלנד ולטרי בוטאס |
שינויים > שינויים טכניים

בעונה זאת צפויות להיכנס תקנות חדשות, הנוגעות למבנה המכוניות, מתוך מטרה להגביר את מהירות הנסיעה ולקצר את זמני ההקפה בארבע עד חמש שניות. התקנות כוללות את השינויים הבאים:
הכנף הקדמית תוארך ל-1,800 מילימטר.
הכנף האחורית תונמך ב-150 מילימטר ותמוקם 200 מיליטר לאחור.
הרוחב של הצמיגים הקדמיים והאחוריים יוגדל על מנת לאפשר אחיזה טובה יותר.
המשקל המינימלי של הרכב, כולל הנהג יעלה. בכל מכונית יותר להשתמש ב-105 ליטר דלק.
בעונה הקודמת עם הגדלת מספר המרוצים, הוגדל מספר המנועים המותרים לשימוש מארבעה לחמישה. בעונה זאת תוחזר ההגבלה ומספר המנועים המותרים בשימוש במהלך העונה יעמוד על ארבעה בלבד, ללא קשר למספר המרוצים המתקיימים במהלך העונה. בנוסף, יוטלו מגבלות על הגודל, המשקל והחומרים מהם מיוצרים כל אחד מחלקי המנוע ועלות המנועים הכוללת תופחת במיליון אירו. לקראת עונת 2018 צפויה הפחתה נוספת בהיקף 3 מיליון אירו.
תאסר התקנת מצלמות על חרטום הרכב.
שינויים > שינויים בתקנות

ספקי המנועים יחויבו לספק מנועים לכל קבוצה שלא יהיה לה הסכם עם ספק מסוים.
תקציר העונה

המחצית הראשונה של העונה התנהלה כקרב שקול בין סבסטיאן פטל ללואיס המילטון. פטל ניצח את מרוץ פתיחת העונה במסלול אלברט פארק שבאוסטרליה. המילטון השווה את מספר הנקודות לאחר ניצחון בגרנד פרי סין, אך פטל שב ולקח את היתרון לאחר ניצחון בגרנד פרי בחריין. בגרנד פרי רוסיה רשם ולטרי בוטאס את הניצחון הראשון בקריירה. המילטון צמצם את הפער בטבלה ל-6 נקודות לאחר ניצחון בגרנד פרי ספרד, אך הפער נפתח מחדש לאחר ניצחון של פטל במונקו בעוד המילטון סיים במקום השביעי. קימי רייקונן סיים את המרוץ במקום השני לאחר שזינק מהפול פוזישן, לראשונה מאז עונת 2008.
העימות בין פטל והמילטון החריף בגרנד פרי אזרבייג'ן לאחר שהגרמני התנגש בכוונה ברכבו של הבריטי ונענש בעצירה של 10 שניות. המילטון, שזינק מהפול פוזישן, נאלץ לעצור במהלך המרוץ על מנת להחליף את משענת הראש במכוניתו ואיבד את היתרון לדניאל ריקארדו, שניצח את המרוץ. בוטאס השיג ניצחון שני בעונה באוסטריה והפער שב וגדל ל-20 נקודות לטובת פטל. לאחר ניצחון נוסף להמילטון בגרנד פרי בריטניה וניצחון לפטל בגרנד פרי הונגריה הוביל פטל ב-14 נקודות בפגרת הקיץ.
החצי השני של העונה החל עם שלושה ניצחונות רצופים להמילטון אשר סימנו את נקודת המפנה בעונה: המילטון ניצח בבלגיה, ובאיטליה זינק מהפול פוזישן שהיה ה-69 שלו בקריירה. בכך שבר את שיאו של מיכאל שומאכר. המילטון ניצח במרוץ ועלה, לראשונה בעונה, למקום הראשון בדירוג. פטל זינק מהפול פוזישן בגרנד פרי סינגפור, בעוד המילטון זינק מהמקום החמישי. בפנייה הראשונה של המרוץ פגע רייקונן ברכבו של מקס ורסטאפן. כתוצאה מכך איבד נהגה של קבוצת רד בול את הגלגל האחורי ופגע ברכבו של פטל. שלושת הנהגים המעורבים בתאונה נאלצו לפרוש. המילטון ניצח את המרוץ והגדיל את הפער ל-28 נקודות.
מקס ורסטאפן, שנאלץ לפרוש ממרוצים רבים בחלק הראשון של העונה, ניצח את גרנד פרי מלזיה. הניצחון הגיע יום לאחר שחגג את יום הולדתו ה-20. פטל, שזינק למרוץ מהמקום האחרון לאחר תקלת מנוע, הצליח לשפר את מיקומו ב-16 שלבים וסיים במקום הרביעי, בעוד המילטון מסיים שני. המילטון ניצח גם בשני המרוצים הבאים ביפן ובארצות הברית, בעוד פטל סבל מתקלה מכנית נוספת ביפן. ורסטאפן ניצח גם את גרנד פרי מקסיקו, בעוד המילטון סיים את המרוץ במקום התשיעי, אך הבטיח את זכייתו בתואר אליפות הנהגים שבוע לאחר שמרצדס זכתה באליפות היצרנים.
דירוג האליפות

הניקוד באליפות מחולקת בהתאם למפורט בטבלה הבאה:
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 |
| נקודות | 25 | 18 | 15 | 12 | 10 | 8 | 6 | 4 | 2 | 1 |
ארתור סי. קלארק

| --- | --- |

ארתור סי. קלארק, 1965
 לידה:  16 בדצמבר 1917 סאמרסט, אנגליה
 פטירה:  19 במרץ 2008 (בגיל 90) קולומבו, סרי לנקה 
 שם לידה:  Arthur Charles Clarke 
 מדינה:  הממלכה המאוחדת 
 לאום:  בריטי
 מקום קבורה:  Kanatte Cemetery 
 מקום מגורים:  סרי לנקה 
 שם עט:  Charles Willis, E.G. O'Brien 
 עיסוק:  פיזיקאי, מתמטיקאי, ממציא וסופר
 מקום לימודים:  קינגס קולג' לונדון, Richard Huish College, Taunton 
 שפות היצירה:  אנגלית
 סוגה:  מדע בדיוני
 יצירות בולטות:  אודיסיאה בחלל
 תקופת הפעילות:  1937–2008 (כ־71 שנים)
 בן או בת זוג:  Marilyn Mayfield (1953–1964) 
 פרסים והוקרה:  תואר אבירות, פרסי נבולה והוגו
 arthurcclarke.org
 חתימה:   
 
ארתור סי. קלארק, 2005
סר ארתור צ'ארלס קלארק (באנגלית: Arthur Charles Clarke; ‏ 16 בדצמבר 1917 – 19 במרץ 2008) היה פיזיקאי, מתמטיקאי, ממציא וסופר מדע בדיוני אנגלי. כתב עשרות ספרים שתורגמו לשפות רבות ונמכרו במיליוני עותקים. זכה בפרסי הוגו ונבולה. ב-1986 היה הסופר השביעי שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים המחולק לסופר מדע בדיוני אחד, פעם בשנה, לצדו של טקס חלוקת פרס נבולה.
בשנת 1945, בזמן שעבד בחיל האוויר המלכותי, העלה קלארק לראשונה את רעיון לווין התקשורת, והקרדיט על המצאתו נתון לו.
שלושת החוקים של קלארק

שלושת החוקים של קלארק הם שלוש מימרות חיזוי שנטבעו על ידי קלארק, והם מוזכרים פעמים רבות בספרות ובתרבות, גם בהומור וגם כדי לתאר מציאות:
כאשר מדען בכיר אך ותיק מציין שמשהו הוא אפשרי, הוא צודק כמעט בוודאות; כאשר הוא מציין שמשהו הוא בלתי אפשרי – הוא כנראה טועה.
הדרך היחידה לחשוף את גבולות האפשרי היא להעז קצת מעבר אליהם לתוך הבלתי אפשרי.
כל טכנולוגיה מתקדמת מספיק – אי אפשר להבחין בינה לבין קסם.
מחוות ופרסים

החגורה המקיפה את כדור הארץ בגובה המאפשר ללוויינים להישאר מעל נקודה אחת (36,000 ק"מ מעל פני כדור הארץ) נקראת "חגורת קלארק", על שמו.
הסרט "2001: אודיסיאה בחלל". זכה בפרס אוסקר בקטגוריה של אפקטים חזותיים בשנת 1968.
ספרו "מפגש עם ראמה" משנת 1973 זכה בפרס נבולה ובפרס הוגו.
ב-1986 הוענק לו את התואר "גרנד מאסטר", פרס על מפעל חיים, מטעם איגוד סופרי המדע הבדיוני.
בשנת 1988 זכה בפרס רוברט היינליין.
בשנת 1998 היה מועמד לקבלת תואר אבירות מן המלכה אליזבת השנייה, אך ביקש כי הענקת התואר תדחה, שכן עיתון אנגלי האשים אותו בפדופיליה. לאחר בדיקה, שכללה אף חקירה משטרתית, נראה כי ההאשמות לא היו מבוססות, ולפיכך במאי 2000 קיבל קלארק את תואר האבירות Knight Bachelor בעת ששהה בקולומבו, מפני שבריאותו לא איפשרה לו לנסוע לאנגליה ולקבל באופן אישי את התואר מהמלכה.
פרס ארתור סי. קלארק הוא פרס המוענק מאז שנת 1987 לספרי מדע בדיוני שיצאו בבריטניה, בזכות מענק מאת קלארק.
פרס קלינגה לשנת 1961
רשימה חלקית של ספריו > סדרת האודיסיאה

2001: אודיסיאה בחלל (1968), יצא בעברית בשנת 1969, בתרגומה של ציפורה חן, בהוצאת ביתן.
אודיסיאה 2: 2010 (1982) יצא בעברית בשנת 1984, בתרגומה של חניתה רוזנבליט, בהוצאת מסדה.
אודיסיאה 3: 2061 (1988)
האודיסיאה האחרונה: 3001 (1997) יצא בעברית בשנת 1997, בתרגומו של בועז וויס, בהוצאת אופוס.